Vojne akcije protiv Gadafija 1986. i danas - sličnosti i razlike
1986., Francuska, Španjolska i Italija nisu dopustile prelijetanje američkih lovaca - danas te zemlje sudjeluju u akciji NATO saveza
Meta američkog napada u oba slučaja bila je ista: libijski čelnik Moamer Gadafi i njegov režim. Međutim, postoje i bitne razlike: najvažnije mete američkog bombardiranja 1986. bile su vojarne u Bengaziju, a taj je grad danas uporište pobunjenika koji se bore protiv Gadafija. Deseci američkih lovaca F-16 poletjeli su i jutros iz talijanske baze Aviano prema Libiji. Zračna kampanja protiv Libije vrlo je slična napadu na Libiju prije 25 godina, 1986. Među ostalim, i tada je bio zabilježen pad jednog američkog borbenog zrakoplova. Američki piloti jučer su uspješno katapultirali iz oštećene letjelice, međutim, piloti koji su upravljali lovcem F-111 u travnju 1986. godine nisu preživjeli pad. Meta američkog napada u oba slučaja bila je ista: libijski čelnik Moamer Gadafi i njegov režim. Međutim, postoje i bitne razlike: najvažnije mete američkog bombardiranja 1986. bile su vojarne u Bengaziju, a taj je grad danas uporište pobunjenika koji se bore protiv Gadafija. Prije 25 godina Francuska, Španjolska i Italija nisu dale dozvolu američkim lovcima da iz baza u Engleskoj prelete preko njihovih teritorija, primoravši tako pilote da lete oko 2100 kilometara preko Gibraltara. Međutim, protekli vikend francuski su zrakoplovi bili među prvima koji su napali ciljeve u Libiji, a američki zrakoplov F-15 koji se jučer srušio nad Libijom poletio je iz zračne baze Aviano u Italiji. U međuvremenu, diplomati kažu da se postupno postiže sporazum o tome kako će NATO savez preuzeti odgovornost za održavanje zone zabrane leta nad Libijom.